หุ้น20มี.ค.ปิดบวก7.10จุด
หุ้น20มี.ค.ปิดบวก 7.10 จุดที่ 1,196.60 จุด มูลค่า 28,883 ล้านบาท
20 มี.ค. 2555

หุ้น20มี.ค.ปิดบวก 7.10 จุดที่ 1,196.60 จุด มูลค่า 28,883 ล้านบาท นักวิเคราะห์ยังการเคลื่อนไหวยังเป็นขาขึ้น




ดัชนีหุ้นวันที่ 20 มี.ค.ปิดที่ 1,196.60 จุด เพิ่มขึ้น 7.10 จุด หรือ 0.60 % มูลค่าการซื้อขาย 28,883 ล้านบาท 
นายเจริญ เอี่ยมพัฒนธรรม ผู้อำนวยการฝ่ายวิเคราะห์หลักทรัพย์ บล.เคที ซีมิโก้ เปิดเผยว่า วันนี้ยังถือว่าตลาดหุ้นไทยมีความแข็งแกร่งเพราะสามารถยืนในแดนบวกได้ตลอดวัน อีกทั้งสามารถทดสอบระดับแนวต้านสำคัญที่ 1,200 จุดได้ แต่ก็เป็นธรรมชาติที่ต้องเจอแรงขายทำกำไรออกมา เนื่องจากราคาปิดต่อกำไรต่อหุ้น (พี/อี) ของหุ้นไทยถือว่าอยู่ในระดับสูงแล้วที่ 15 เท่า
อย่างไรก็ดี การเคลื่อนไหวหุ้นไทยพรุ่งนี้ (21 มี.ค.) ยังอยู่ในช่วงขาขึ้น เพราะไม่มีปัจจัยลบเข้ามา พร้อมกับที่ผ่านมาแม้ดัชนีจะมีการปรับฐานลงไป แต่ก็ถือว่าเป็นการปรับฐานที่ไม่แรง
นอกจากนี้ เม็ดเงินต่างชาติยังไหลเข้ามาต่อเนื่องหลังหลายปัจจัยในต่างประเทศคลี่คลาย อาทิ ตัวเลขเศรษฐกิจสหรัฐออกมาดี ขณะที่วิกฤตการเงินในกลุ่มยุโรปมีความผ่อนคลายมากขึ้น ประกอบกับในเวลาใกล้ตลาดจะจะมีการคาดว่าผลประกอบการของบริษัทจดทะเบียน (บจ.) ไทย ในไตรมาส 1 จะออกมาดี
ทั้งนี้ประเมินกรอบแนวต้านไว้ที่ 1,200-1,226 จุด และแนวรับ 1,770-1,774 จุด ส่วนกลยุทธ์การลงทุน เหมาะสำหรับการซื้อขายระยะสั้น (เทรดดิ้ง) ซึ่งหากดัชนีปรับขึ้นสู่แนวต้านก็ให้ขายทำกำไร 
หลักทรัพย์ที่มีมูลค่าการซื้อขายสูงสุด 5 อันดับ ได้แก่
SCB         มูลค่าการซื้อขาย 1,790 ล้านบาท ปิดที่ 150.50 บาท เพิ่มขึ้น 2.00 บาท (+1.35%) 
TCAP       มูลค่าการซื้อขาย 1,608 ล้านบาท ปิดที่  31.50 บาท เพิ่มขึ้น 1.75 บาท (+5.88%) 
BBL         มูลค่าการซื้อขาย 1,051 ล้านบาท ปิดที่  190.50 บาท เพิ่มขึ้น 0.50 บาท (+0.26 %)
JAS          มูลค่าการซื้อขาย 1,029 ล้านบาท ปิดที่  2.88 บาท ลดลง 0.02 บาท (-0.69%) 
BANPU    มูลค่าการซื้อขาย 925 ล้านบาท ปิดที่ 610.00 บาท เพิ่มขึ้น 8.00 บาท (+1.33%)